Alexander Pearce

Alexander Pearce (1790-1824) var en irsk straffange som ble transportert til Van Diemen's Land (nå: Tasmania) i Australia. Han hadde opprinnelig blitt tiltalt for tyveri og skulle etter planen sone syv år i kolonien. I løpet av sitt liv i Australia klarte han å rømme fra ulike fengsler. Under en av fluktene ble han kannibal, ved å drepe andre som flyktet sammen med han. Han ble til slutt tatt av politiet og ble hengt i hovedstaden Hobart for sine ugjerninger.

Liv og virke 

Pearce ble født i Irland. Mens han jobbet som gårdsarbeider, ble han i 1819 tiltalt for å ha stjålet seks par sokker. Han ble deretter sendt til Australia for å sone sin straff. Tre år senere rømte han fra fengslet og ble senere tatt igjen for å ha forfalsket brev, som var en alvorlig forbrytelse på den tiden. Han ble tildelt sin andre dom, og måtte deretter sendes til Macquarie Harbour fengslet i kolonien.

Fra rømning til kannibalisme 

Den 20. september 1822 klarte Pearce og syv andre straffanger å flykte fra fengslet. Blant de som deltok i flukten var Robert Greenhill, som, bevæpnet med øks, erklarte seg som ringlederen. Etter 15 dager på flukt i den nådeløse naturen var de utsultet. De bestemte seg for å trekke strå; den som trakk det korteste strået ble drept og spist. En etter en trakk fangene det korteste strået helt til Pearce og Greenhill var igjen. Begge var fortsatt utsultet, og selv om Greenhill hadde øksen, klarte Pearce å få den fra han mens han lå og sov. Deretter skal han ha drept han og spist han. Senere stjal han mat fra et aboriginsk teltområde. Etter 113 dager på rømmen ble han endelig tatt av politiet. Han ble deretter sendt tilbake til fengslet han hadde rømt fra.

Alexander Pearce ble senere hengt i Hobart den 19. juli 1824 etter å ha fått den siste oljen av presten Connolly. Det rapporteres om at like før han døde hadde han sagt: - Menneskekjøtt er utsøkt. Det smaker bedre enn fisk og svin.

Fangene som deltok i flukten 

 Alexander Pearce – 32 år
 Robert Greenhill – 32 år
 Matthew Travers – 27 år
 Alexander Dalton – 25 år
 John Mather – 24 år
 Thomas Bodenham – 22 år
 William Kennerly – 44 år
 Edward 'Little' Brown – 48 år

Filmatisering 

Filmen Van Diemen's Land fra 2009 omhandler Pearce sin flukt.

Referanser 

Kannibaler
Seriemordere
Personer henrettet ved hengning
Personer fra County Monaghan
Personer fra Tasmania
Henrettede personer (før 1900-tallet)
Henrettede irer